કુરતી : સિન્થેટિક ફૅબ્રિકની કુરતીમાં ઘણી વરાઇટી જોવા મળે છે. શર્ટ સ્ટાઇલ, અનઈવન, ટ્રેઇલ, સ્ટ્રેટ વિથ ફુલ સ્લીવ્સ, શૉર્ટ સ્લીવ્સ અથવા સ્લીવલેસ. ચોમાસામાં સિન્થેટિક કુરતી એ સૌથી સરસ ઑપ્શન છે. સિન્થેટિક કુરતીમાં ધ્યાન રાખવા જેવી બાબત એ જ કે વરસાદમાં તો સારી પડે છે, પરંતુ એમાં ગરમી બહુ થાય છે. એ માટે તમે કુરતી ટ્રાન્સપરન્ટ લઈ શકો અને અંદર હોઝિયરી ફૅબ્રિકની સ્પૅગેટી પહેરી શકો જેથી ગરમી ન લાગે. ફુલ સ્લીવની કુરતી વરસાદમાં ન પહેરવી. જો તમારા હાથ ભીના થશે તો ફૅબ્રિક તમારા હાથને ચોંટશે અને ભીના શરીરે મજા પણ નહીં આવે. સિન્થેટિક ફૅબ્રિકની પ્લેન કુરતી પહેરવા કરતાં અલગ-અલગ પ્રિન્ટ વધારે સારી લાગી શકે. જો તમે વર્કિંગ મહિલા છો તો તમે જ્યોમેટ્રિક પ્રિન્ટની કુરતી પહેરી શકો. જો તમે કૉલેજ-ગોઇંગ છો તો તમને ડિજિટલ પ્રિન્ટની કુરતી સારી લાગી શકે. સિન્થેટિક કુરતી ચોળાતી નથી અને ભીના થયા પછી પણ ખરાબ નથી લાગતી.